*Projekts*

**MINISTRU KABINETA SĒDES PROTOKOLLĒMUMS**

|  |  |  |
| --- | --- | --- |
| Rīgā | Nr. | 2012. gada \_\_.\_\_\_\_\_\_\_\_ |

**.§**

**Informatīvais ziņojums „Valsts budžeta virssaistību iespējas Eiropas Savienības struktūrfondu un Kohēzijas fonda 2007.-2013.g. plānošanas perioda aktivitātēs”**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. Pieņemt zināšanai Finanšu ministrijas iesniegto informatīvo ziņojumu.
2. Eiropas Savienības struktūrfondu un Kohēzijas fonda (turpmāk – ES fondi) atbildīgajām iestādēm un sadarbības iestādēm ES fondu 2007. – 2013.gada plānošanas perioda ietvaros ļaut slēgt līgumu vai vienošanos par ES fondu projekta īstenošanu (turpmāk – līgums) vai veikt grozījumus minētajā līgumā, uzņemoties saistības, kas pārsniedz kopējo publiskā (ES fondu un nacionālā) finansējuma apjomu (turpmāk – virssaistības). Ekonomikas ministrijai, Izglītības un zinātnes ministrijai, Labklājības ministrijai, Satiksmes ministrijai, Vides aizsardzības un reģionālās attīstības ministrijai un Veselības ministrijai nodrošināt nepieciešamo grozījumu Ministru kabineta noteikumos par aktivitātes īstenošanu izstrādi un virzību apstiprināšanai Ministru kabinetā.
3. Kopējais šī protokola 2.punktā minēto virssaistību apmērs nepārsniedz   
   256 238 010 latus (neieskaitot pašvaldību finansējumu), ievērojot šādu sadalījumu:
   1. Ekonomikas ministrijas pārziņā esošajās aktivitātēs ne vairāk kā   
      44 056 324 latu apmērā.
   2. Izglītības un zinātnes ministrijas pārziņā esošajās aktivitātēs ne vairāk kā 61 958 712 latu apmērā, t.sk.:
      1. virssaistības 2.1.1.1.aktivitātes „Atbalsts zinātnei un pētniecībai” projektu iesniegumu atlases otrās kārtas ietvaros 15 000 000 latu apmērā komersantu interesēs veiktu praktiskas ievirzes pētījumu projektu finansēšanai;
      2. virssaistības 2.1.1.3.1.apakšaktivitātes „Zinātnes infrastruktūras attīstība” ietvaros 5 000 000 latu apmērā projektu iesniegumu atlases trešās kārtas īstenošanai, ar mērķi attīstīt pētniecības infrastruktūru, lai veicinātu komercdarbību pētniecības pakalpojumu sektorā un sekmētu zināšanu pārnesi tautsaimniecībā un augstākas eksportspējas produktu ražošanu.
   3. Labklājības ministrijas pārziņā esošajās aktivitātēs ne vairāk kā  
      24 583 884 latu apmērā.
   4. Satiksmes ministrijas pārziņā esošajās aktivitātēs ne vairāk kā 58 929 573 latu apmērā.
   5. Vides aizsardzības un reģionālās attīstības ministrijas pārziņā esošajās aktivitātēs ne vairāk kā 54 609 518 latu apmērā, t.sk.:
      1. virssaistības 3.6.1.1.aktivitātei „Nacionālas un reģionālas nozīmes attīstības centru izaugsmes veicināšana līdzsvarotai valsts attīstībai”   
         11 100 000 latu apmērā Daugavpils, Rēzeknes un Līvānu pašvaldību projektu īstenošanai;
      2. virssaistības 3.6.2.1.aktivitātei „Atbalsts novadu pašvaldību kompleksai attīstībai” 17 876 000 latu apmērā Balvu, Krāslavas, Ludzas, Preiļu, Daugavpils, Rēzeknes novada pašvaldību projektu īstenošanai.
   6. Veselības ministrijas pārziņā esošajās aktivitātēs ne vairāk kā 12 100 000 latu apmērā, t.sk.:
      1. virssaistības 1.3.2.3.aktivitātei „Veselības aprūpes personāla kompetences, prasmju un iemaņu līmeņa paaugstināšana” 1 500 000 latu apmērā, lai nodrošinātu veselības aprūpes un veselības vei­cināšanas procesā iesaistīto institūciju personāla apmācību,  īstenojot apmācību programmas, kuru apguves rezultātā pārkvalificētie speciālisti var iegūt sertifikātu attiecīgajā specialitātē.
4. Šī protokola 3.punktā minētās virssaistības nodrošināt no bāzes izdevumos 2013. – 2015.gadam, tai skaitā 74.resora „Gadskārtējā valsts budžeta izpildes procesā pārdalāmais finansējums” programmā 80.00.00 „Nesadalītais finansējums Eiropas Savienības politiku instrumentiem un pārējai ārvalstu finanšu palīdzībai”, plānotā valsts budžeta finansējuma.
5. Ja šī protokola 3.punktā minēto virssaistību nodrošināšanai būs nepieciešams valsts budžeta finansējums virs bāzes izdevumos 2013. – 2015.gadam, tai skaitā 74.resora „Gadskārtējā valsts budžeta izpildes procesā pārdalāmais finansējums” programmā 80.00.00 „Nesadalītais finansējums Eiropas Savienības politiku instrumentiem un pārējai ārvalstu finanšu palīdzībai”, plānotā, Finanšu ministrijai normatīvajos aktos noteiktajā kārtībā vērsties Saeimā ar lūgumu palielināt apropriāciju ES fondu projektu finansēšanai.
6. Ekonomikas ministrijai, Izglītības un zinātnes ministrijai, Labklājības ministrijai, Satiksmes ministrijai, Vides aizsardzības un reģionālās attīstības ministrijai un Veselības ministrijai nodrošināt, ka atbildīgās iestādes un sadarbības iestādes šī protokollēmuma 2.punktā minētās virssaistības uzņemas tikai gadījumā, ja ES fonda projekta ietvaros atbalstāmās darbības tiks uzsāktas vai turpinātas ne vēlāk kā pirmajā ceturksnī un izdevumi projekta ietvaros tiks veikti pirmajā pusgadā pēc līguma noslēgšanas vai tā grozījumu veikšanas.
7. Ja ES fonda prioritātes ietvaros kādā no aktivitātēm ir uzņemtas virssaistības un kādā šīs prioritātes projektā ir konstatēta neatbilstība vai tiek lauzts līgums, atbrīvotais finansējums neatbilstoši veikto izdevumu apmērā nevar tikt novirzīts citu ES fonda projektu īstenošanai.
8. Finanšu ministrijai reizi ceturksnī izvērtēt uzņemto virssaistību apmēru un potenciālo ietekmi uz valsts budžeta deficītu 2013-2015.gadā un nepieciešamības gadījumā informēt Ministru kabinetu, informāciju iekļaujot kārtējā ceturkšņa informatīvajā ziņojumā par ES fondu, Eiropas Ekonomikas zonas finanšu instrumenta, Norvēģijas valdības divpusējā finanšu instrumenta un Latvijas un Šveices sadarbības programmas apguvi.

Ministru prezidents V.Dombrovskis

Valsts kancelejas direktore E.Dreimane

Iesniedzējs: finanšu ministrs A.Vilks

03.05.2012. 9:41

672

S.Albiņa

Finanšu ministrijas

Eiropas Savienības fondu uzraudzības departamenta

Uzņēmējdarbības un inovāciju uzraudzības nodaļas

vadītāja vietniece

67083808, [Signe.Albina@fm.gov.lv](mailto:Signe.Albina@fm.gov.lv)